**NÁRODNÁ RADA SLOVENSKEJ REPUBLIKY**

 **IX. volebné obdobie**

Číslo: KNR-VZD-4541/2025-14

### 779a

**I n f o r m á c i a**

o výsledku prerokovania **návrhu poslancov Národnej rady Slovenskej republiky na prijatie uznesenia Národnej rady Slovenskej republiky k poplatkom v zdravotníctve a nedostupnosti ambulantnej zdravotnej starostlivosti (tlač 779)** vo výbore

 ­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Predseda Národnej rady Slovenskej republiky rozhodnutím č. 808 z 26. marca 2025 pridelil návrh poslancov Národnej rady Slovenskej republiky na prijatie uznesenia Národnej rady Slovenskej republiky k poplatkom v zdravotníctve a nedostupnosti ambulantnej zdravotnej starostlivosti (tlač 779) na prerokovanie Výboru Národnej rady Slovenskej republiky pre zdravotníctvo a súčasne ho určil ako gestorský výbor s tým, že podá Národnej rade Slovenskej republiky informáciu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky.

 Výbor Národnej rady Slovenskej republiky pre zdravotníctvo rokoval o návrhu poslancov Národnej rady Slovenskej republiky **na prijatie uznesenia Národnej rady Slovenskej republiky k poplatkom v zdravotníctve a nedostupnosti ambulantnej zdravotnej starostlivosti** dňa 27. mája 2025. Výbor svoje rokovanie prerušil a požiadal Ministerstvo zdravotníctva Slovenskej republiky predložiť výboru „Analýzu doplatkov a poplatkov v zdravotníctve“.

 Opätovne výbor rokoval a pokračoval v prerušenej rozprave dňa 17. júna 2025.

 Výbor k predloženému návrhu **neprijal platné uznesenie**, nakoľko návrh uznesenia odporučiť Národnej rade Slovenskej republiky schváliť návrh poslancov Národnej rady Slovenskej republiky na prijatie uznesenia Národnej rady Slovenskej republiky k poplatkom v zdravotníctve a nedostupnosti ambulantnej zdravotnej starostlivosti nezískal súhlas nadpolovičnej väčšiny prítomných členov výboru podľa § 52 ods. 4 zákona NR SR č. 350/1996 Z.  z. o rokovacom poriadku Národnej rady Slovenskej republiky v znení neskorších predpisov.

 Predseda výboru určil za spravodajcu poslanca Národnej rady Slovenskej republiky Petra Stachuru, ktorý podá Národnej rade Slovenskej republiky informáciu o výsledku prerokovania uvedeného návrhu vo výbore a návrh na uznesenie Národnej rady Slovenskej republiky.

## Bratislava, 17. júna 2025

**Vladimír B a l á ž v. r.**

predseda

Výboru Národnej rady Slovenskej republiky

 pre zdravotníctvo